PMIndiaData/PMIndiaSum huggingface dataset:
সম্প্রতি উৎক্ষেপিত ইওএস-০৬ কৃত্রিম উপগ্রহ থেকে প্রাপ্ত দুর্দান্ত কিছু ছবি প্রধানমন্ত্রী সকলের সঙ্গে ভাগ করে নিয়েছেন

নয়াদিল্লি, ২ ডিসেম্বর ২০২২ প্রধানমন্ত্রী শ্রী নরেন্দ্র মোদী সম্প্রতি উৎক্ষেপিত ইওএস-০৬ কৃত্রিম উপগ্রহ থেকে প্রাপ্ত দুর্দান্ত কিছু ছবি সকলের সঙ্গে ভাগ করে নিয়েছেন। তিনি বলেছেন, মহাকাশ প্রযুক্তির এই অগ্রগতির ফলে ঘূর্ণিঝড় সম্পর্কে আরও ভালো পূর্বাভাস পাওয়া যাবে এবং উপকূলীয় অর্থনীতির এর ফলে সুবিধা হবে। এক ট্যুইট বার্তায় প্রধানমন্ত্রী বলেছেন – “সম্প্রতি উৎক্ষেপিত ইওএস-০৬ কৃত্রিম উপগ্রহ থেকে প্রাপ্ত দুর্দান্ত কিছু ছবি কি আপনারা দেখেছেন? গুজরাটের কিছু দারুণ ছবি আপনাদের সঙ্গে ভাগ করে নিচ্ছি। মহাকাশ প্রযুক্তির এই অগ্রগতির ফলে ঘূর্ণিঝড় সম্পর্কে আরও ভালো পূর্বাভাস পাওয়া যাবে এবং উপকূলীয় অর্থনীতির এর ফলে সুবিধা হবে।”
২০১৭-তে অনুর্ধ্ব ১৭ বিশ্বকাপের খেলা : মন্ত্রিসভার কয়েকটি সিদ্ধান্ত

২০১৭-তে অনুর্ধ্ব ১৭ বিশ্বকাপের খেলা অনুষ্ঠিত হবে ভারতে। এই উপলক্ষে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ কয়েকটি গুরুত্বপূর্ণ সিদ্ধান্ত গ্রহণ করা হয়। মন্ত্রিসভা গৃহীত সিদ্ধান্তগুলির মধ্যে রয়েছে দেশের ছ’টি শহরে এই খেলার আয়োজন, একটি কমিটি গঠন, ব্যয়ের মাত্রা নির্ধারণ এবং খেলা পরিচালনার জন্য একটি সাংগঠনিক কমিটি গঠন। মন্ত্রিসভার বৈঠকে স্থির হয়েছে যে অনুর্ধ্ব ১৭ বিশ্বকাপের খেলাটি অনুষ্ঠিত হবে নয়াদিল্লির জওহরলাল নেহরু স্টেডিয়াম, নবী মুম্বাইয়ের ডি ওয়াই পাতিল স্টেডিয়াম, কোচির জওহরলাল নেহরু স্টেডিয়াম, কলকাতার সল্টলেক স্টেডিয়াম, গোয়ার জওহরলাল নেহরু স্টেডিয়াম এবং গুয়াহাটির আই জি স্টেডিয়ামে। এই উদ্দেশ্যে একটি কমিটিও গঠন করা হয়েছে কেন্দ্রীয় ক্রীড়া দপ্তরের সচিব, স্পোর্টস অথরিটি অফ ইন্ডিয়ার মহানির্দেশক এবং ক্রীড়া দপ্তরের উপদেষ্টাকে নিয়ে। প্রয়োজনে খেলার স্থান পরিবর্তন এবং অন্যান্য সমস্যার বিষয়ে সিদ্ধান্ত নেবে এই কমিটি অল ইন্ডিয়া ফুটবল ফেডারেশনের সঙ্গে পরামর্শক্রমে। এই ক্রীড়ার উদ্যোগ-আয়োজনে ব্যয়ের মাত্রা নির্দিষ্ট হয়েছে ৯৫ কোটি টাকা যা আগেই অনুমোদিত হয়েছে। তবে, অতিরিক্ত ব্যয় নির্বাহের ক্ষেত্রে কেন্দ্রীয় ক্রীড়া দপ্তর এই বিষয়টি নিয়ে কথা বলবে ব্যয় দপ্তরের সঙ্গে। ক্রীড়া মন্ত্রককে খেলার পরিচালনার জন্য একটি সাংগঠনিক কমিটি গড়ে তোলার অনুমতিও দেওয়া হয়েছে মন্ত্রিসভার বৈঠকে।
ভারত-জার্মান বিজ্ঞান ও প্রযুক্তি কেন্দ্রের কার্যকালের মেয়াদ বৃদ্ধি :  মন্ত্রিসভার বৈঠকে আলোচনা

ভারত-জার্মান বিজ্ঞান ও প্রযুক্তি কেন্দ্রের কার্যকালের মেয়াদ বৃদ্ধি সম্পর্কিত একটি ঘোষণা স্বাক্ষরিত হয়েছিল ভারতের বিজ্ঞান ও প্রযুক্তি মন্ত্রক এবং জার্মানির শিক্ষা ও গবেষণা মন্ত্রকের মধ্যে। এই ঘোষণা অনুযায়ী, সংশ্লিষ্ট কেন্দ্রটির কার্যকালের মেয়াদ ২০১৭ সাল থেকে পাঁচ বছর বৃদ্ধি করে করা হয় ২০২২ সাল পর্যন্ত। এর আওতায় শিক্ষা ও শিল্প সম্পর্কে দু’দেশ যৌথভাবে গবেষণা প্রকল্পগুলি রূপায়ণের চেষ্টা করবে। প্রযুক্তির উন্নয়ন ও ব্যবহারকে উন্নততর করে তুলতে দু’দেশের পক্ষ থেকে এই ঘোষণাপত্রে স্বাক্ষর করা হয়। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকের আলোচ্যসূচিতে দু’দেশের এই ঘোষণাপত্রের বিষয়টি আজ স্থান পায়। বৈঠকে প্রধানমন্ত্রীকে ঘোষণার খুঁটিনাটি সম্পর্কেও অবহিত করা হয়। জানানো হয় যে, উন্নত মানের উৎপাদন, জৈব চিকিৎসা ব্যবস্থা ও স্বাস্থ্য পরিচর্যা, ন্যানো প্রযুক্তি, অটোমোবাইল ইঞ্জিনিয়ারিং, বিশুদ্ধ জ্বালানি প্রযুক্তি এবং তথ্য ও কম্পিউটার প্রযুক্তি সম্পর্কে দুটি দেশ এই ঘোষণার আওতায় বর্তমানে গবেষণা ও উন্নয়নের কাজের সঙ্গে যুক্ত রয়েছে। /
জি-স্যাট-৬-এর সফল উৎক্ষেপণে ইসরো-কে অভিনন্দন জানালেন প্রধানমন্ত্রী

জি-স্যাট-৬-এর সফল উৎক্ষেপণে ভারতীয় মহাকাশ গবেষণা সংস্থা ‘ইসরো’-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। অভিনন্দন বার্তায় প্রধানমন্ত্রী বলেছেন, আমাদের বিজ্ঞানীদের আরেকটি সাফল্যের দিন আজ। জি-স্যাট-৬-এর সফল উৎক্ষেপণের জন্য ‘ইসরো’-কে অভিনন্দন।
রায়বেরিলিতে প্রধানমন্ত্রী একাধিক উন্নয়নমূলক প্রকল্পের সূচনা করলেন

প্রধানমন্ত্রী শ্রী নরেন্দ্র মোদী একদিনের উত্তরপ্রদেশ সফরে গিয়ে রবিবার (১৬ই ডিসেম্বর) রায়বেরিলিতে আধুনিক রেল কামরা নির্মাণ কারখানা পরিদর্শন করেন। এক জনসভায় তিনি ৯০০তম রেল কামরা এবং হামসফর ট্রেনের সূচনা করেন। রায়বেরিলিতে তিনি একাধিক উন্নয়নমূলক প্রকল্প জাতির উদ্দেশে উৎসর্গ, উদ্বোধন তথা শিলান্যাস করেন। এই উপলক্ষে প্রধানমন্ত্রী বলেন, আজ যে প্রকল্পগুলি জাতির উদ্দেশে উৎসর্গ, উদ্বোধন বা শিলান্যাস করা হয়েছে, সেগুলিতে বিনিয়োগের পরিমাণ প্রায় এক হাজার কোটি টাকা। প্রধানমন্ত্রী বলেন, রায়বেরিলির আধুনিক রেল কামরা নির্মাণ কারখানাটি যুবকদের জন্য কর্মসংস্থানের সুযোগ সৃষ্টি করেছে এবং এই কারখানাটি রায়বেরিলিকে রেল কামরা নির্মাণের দিক থেকে এক আন্তর্জাতিক কেন্দ্রে পরিণত করবে। ১৯৭১-এ আজকের দিনটির কথা স্মরণ করে প্রধানমন্ত্রী বলেন, ভারতীয় সেনাবাহিনী সেই সমস্ত শক্তিগুলিকে পরাজিত করেছিল যারা সন্ত্রাস, বর্বরতা এবং বেপরোয়া মনোভাবের প্রতীক। তিনি বলেন, বর্তমানে সরকার সশস্ত্র বাহিনীগুলিকে আরও শক্তিশালী করার চেষ্টা করছে। তবে, এমন কিছু শক্তি রয়েছে যারা চায় না সশস্ত্র বাহিনীগুলি শক্তিশালী হয়ে উঠুক। তিনি আরও বলেন, যারা মিথ্যার আশ্রয় নিয়ে থাকেন তারা প্রতিরক্ষা মন্ত্রক, বিমানবাহিনী এমনকি, বিদেশি সরকারের নামেও কুৎসা ও কলঙ্ক প্রচার করছেন। মিথ্যার প্রতি যাদের আসক্তি রয়েছে তাদের কেবল বিশ্বাস দিয়ে পরাজিত করা সম্ভব। দেশের নিরাপত্তা এবং সশস্ত্র বাহিনীগুলির প্রয়োজনীয়তার ক্ষেত্রে কেন্দ্রীয় সরকার সর্বদাই দেশের স্বার্থের কথা বিবেচনায় রাখে। কৃষকদের আয় বাড়াতে কেন্দ্রীয় সরকার ইতিমধ্যেই ২২টি ফসলের ন্যূনতম সহায়ক মূল্য বাড়িয়েছে বলেও তিনি জানান। সরকারের এই সিদ্ধান্তের ফলে কৃষক সমাজকে অতিরিক্ত ৬০ কোটি টাকা প্রদান করা সম্ভব হবে। তিনি বলেন, প্রধানমন্ত্রী ফসল বিমা যোজনায় অপ্রত্যাশিতভাবে যে সমস্ত কৃষকের শস্যের ক্ষতি হয়েছে, তাঁরা উপকৃত হয়েছেন। কেন্দ্রীয় সরকার ‘সকলকে সঙ্গে নিয়ে সকলের বিকাশ’ – এই মন্ত্রে দৃঢ় অঙ্গীকারবদ্ধ বলে প্রধানমন্ত্রী মন্তব্য করেন।
মেডিপার্ক গড়ে তোলার লক্ষ্যে এইচএলএল লাইফ কেয়ারলিমিটেডের ৩৩০.১০ একর জমি হস্তান্তরের প্রস্তাবে সম্মতি কেন্দ্রীয় মন্ত্রিসভার

কেন্দ্রীয়স্বাস্থ্য ও পরিবার কল্যাণ মন্ত্রকের নিয়ন্ত্রণাধীন মিনিরত্ন সংস্থা এইচএলএল লাইফ কেয়ার লিমিটেডের ৩৩০.১০ একর জমিহস্তান্তরের প্রস্তাবটি আজ অনুমোদিত হ’ল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। চেন্নাই-এর অদূরে চেঙ্গলপাত্তু’তেঅবস্থিত এই জমিটিতে গড়ে তোলা হবে চিকিৎসা সংক্রান্ত সরঞ্জাম উৎপাদনের লক্ষ্যে একটিমেডিপার্ক। এই প্রকল্পে এইচএলএল-এর শেয়ারের অনুপাত হবে ৫০ শতাংশেরও বেশি। প্রস্তাবিতমেডিপার্ক প্রকল্পটি হ’ল দেশের চিকিৎসা প্রযুক্তি সম্পর্কিত প্রথম এক গুচ্ছকেন্দ্রবা ক্লাস্টার। অপেক্ষাকৃত কম খরচে উচ্চ প্রযুক্তির উৎপাদন সম্ভব করে তোলা হবে এইমেডিপার্কে। শুধু তাই নয়, প্রস্তাবিত এই পার্কটি থেকে চিকিৎসা প্রযুক্তি ও পদ্ধতিরবিকাশ সহ বিভিন্ন বিষয়ে কর্মপ্রচেষ্টাও চালানো হবে। এর ফলে, বিশেষভাবে উৎসাহিত হবেসরকারের ‘মেক ইন ইন্ডিয়া’ কর্মসূচিটি।
সংসদের সেন্ট্রাল হল-এ আইনপ্রণয়নকারীদের জাতীয় সম্মেলনে প্রধানমন্ত্রীর ভাষণ

প্রধানমন্ত্রীশ্রী নরেন্দ্র মোদী আজ সংসদের সেন্ট্রাল হল-এ আইন প্রণয়নকারীদেরজাতীয় সম্মেলনেভাষণ দেন। প্রধানমন্ত্রী বলেন, “প্রত্যেক রাজ্যে এমন কিছু জেলা আছে যেগুলি উন্নয়নমাপকাঠিতে রীতিমতো বলিষ্ঠ। আমরা ওদের থেকে শিক্ষা নিতে পারি এবং অনুন্নতজেলাগুলিতে তা কাজে লাগাতে পারি। প্রতিযোগিতামূলকএবং সমবায়-ভিত্তিক যুক্তরাষ্ট্রীয়তা দেশের পক্ষে অত্যন্ত মঙ্গল। জনসাধারণেরঅংশগ্রহণ সব সময়ই সাহায্য করে থাকে। যেখানেই আধিকারিকরা মানুষকে সঙ্গে নিয়ে কাজকরেছেন এবং উন্নয়ন প্রক্রিয়ায় তাঁদের সামিল করেছেন, সেখানেই ফলাফল হয়েছেরূপান্তরমুখী। যে সব জেলায়উন্নয়ন প্রয়োজন, সেখানে সেইসব অঞ্চলগুলিকে চিহ্নিত করা আবশ্যক এবং তারপর অভাবেরমোকাবিলা করা প্রয়োজন। একবার আমরা জেলারঅন্তত একটি দিকেরও পরিবর্তন ঘটানোর সিদ্ধান্ত যদি নিতে পারি, তাহলে আমরা অন্যান্যঅভাবগুলি পূরণের জন্য কাজ করার বেগ সঞ্চার করতে পারব। আমাদের জনবলরয়েছে, রয়েছে দক্ষতা এবং সম্পদ। আমাদের ব্রতের সঙ্কল্প নিয়ে কাজ করতে হবে আরইতিবাচক পরিবর্তন আনতে হবে। আমাদের লক্ষ্যই হল সামাজিক ন্যায় প্রতিষ্ঠা। আকাঙ্ক্ষামূলকজেলাগুলিতে কাজ করলে মানবসম্পদ উন্নয়ন সূচকে ভারতের মান বাড়বে। আইনপ্রণয়নকারীদের এই সম্মেলন লোকসভার অধ্যক্ষ শ্রীমতী সুমিত্রা মহাজনের এক প্রশংসনীয়প্রয়াস । বিভিন্ন রাজ্য থেকে আইন প্রণেতাদের এক জায়গায় নিয়ে এসে গুরুত্বপূর্ণবিষয়গুলি আলোচনা করা ভালো।” /
এসেল গোষ্ঠীর ৯০ বর্ষ পূর্তি অনুষ্ঠানে প্রধানমন্ত্রী

আজ নয়াদিল্লিতেএসেল গোষ্ঠীর ৯০ বছর পূর্তি উপলক্ষে আয়োজিত এক অনুষ্ঠানে যোগ দিলেন প্রধানমন্ত্রীশ্রী নরেন্দ্র মোদী। সেখানে উপস্থিত ছিলেন রাষ্ট্রপতি শ্রী প্রণব মুখোপাধ্যায়-ও। প্রধানমন্ত্রীকেস্বাগত জানিয়ে এসেল গোষ্ঠীর চেয়ারম্যান শ্রী সুভাষ চন্দ্র জল ও বিদ্যুৎ সরবরাহ,স্বচ্ছ ভারত কর্মসূচি এবং সুলভ বাসস্থান প্রকল্পের ওপর গৃহীত তাঁর সংস্থার সামাজিকউদ্যোগগুলির কথা বর্ণনা করেন। এই উপলক্ষে,সামাজিক উদ্যোগ ও কর্মসূচিগুলির সূচনা করেন প্রধানমন্ত্রী। এর মধ্যে অন্যতম হ’ল -স্বাস্থ্য, শিক্ষা ও কর্মসংস্থান সম্পর্কিত জনসাধারণের ক্ষমতায়নের লক্ষ্যে গৃহীতএক বিশেষ কর্মসূচি সারথি। প্রয়োজনে মানুষের ক্ষমতায়নে সাহায্য করার জন্য ৫ হাজারকোটি টাকার প্রাথমিক বিনিয়োগে গড়ে তোলা ডিএসসি ফাউন্ডেশনেরও এদিন সূচনা করেন তিনি। অনুষ্ঠানেবক্তব্য রাখতে গিয়ে প্রধানমন্ত্রী এই কর্মসূচিকে ভারতীয় ঐতিহ্যের এক বিশেষদৃষ্টান্ত বলে উল্লেখ করেন। তিনি বলেন, ভারত হ’ল এমনই এক ঐতিহ্যবাহী দেশ, যেখানেবহু প্রজন্ম ধরেই পারিবারিক মূল্যবোধগুলিকে আরও বিকশিত করে তোলার চেষ্টা করা হয়।আর এইভাবেই ক্ষমতা ও দক্ষতার মেলবন্ধনে গড়ে ওঠে পারিবারিক অবদান সৃষ্টির ঐকান্তিকবাসনা। শ্রী নন্দকিশোরগোয়েঙ্কার সঙ্গে তাঁর কয়েকটি আলাপ-আলোচনার সূত্র ধরে শ্রী মোদী বলেন, এই পরিবারবরাবরই নতুন চিন্তাভাবনার শরিক। যে কোনও চ্যালেঞ্জকেই তাঁরা সুযোগে পরিণত করতেপারেন। ‘ভূমি থেকে উপগ্রহ’ – এই উদ্যোগ তাঁরা গড়ে তুলতে পারেন আন্তরিক প্রচেষ্টায়। এসেল গোষ্ঠীরসামাজিক উদ্যোগগুলির বিশেষ প্রশংসা করে প্রধানমন্ত্রী বলেন, স্বচ্ছ ভারত কর্মসূচিআরও বেশি সংখ্যক সামাজিক শিল্পোদ্যোগের জন্ম দিতে চলেছে। সারথি কর্মসূচিটি যেমনএকাধারে দায়িত্ব ও কর্তব্যের এক মিলিত প্রতিফলন, ডিএসসি ফাউন্ডেশন সেক্ষেত্রে গড়েতুলতে চলেছে বহুসংখ্যক কর্মদাতাকে। আগামী ২০২২ সালঅর্থাৎ স্বাধীনতার ৭৫তম বার্ষিকী উদযাপনের জন্য সুনির্দিষ্ট লক্ষ্য স্থির করে কাজকরে যেতে প্রধানমন্ত্রী আহ্বান জানান উপস্থিত সকলের কাছে।
প্রধানমন্ত্রী আষাড়ি বিজ, কাতছি নববর্ষ উপলক্ষে  শুভেচ্ছা জানিয়েছেন

প্রধানমন্ত্রী শ্রী নরেন্দ্র মোদী আষাড়ি বিজ-এর বিশেষ অনুষ্ঠান পর্বে কাতছি নতুন বছরের শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “আষাড়ি বিজের বিশেষ অনুষ্ঠান উপলক্ষে কাতছিদের অভিনন্দন। এই সম্প্রদায় তাদের মহান সংস্কৃতি ও সাহসিকতার জন্য পরিচিত। আগামী বছরের জন্য আমি এই সম্প্রদায়ের সুস্থতা ও সমৃদ্ধি কামনা করছি।”
জাতীয় ভোটার দিবসে জনগণকে প্রধানমন্ত্রীর শুভেচ্ছা

প্রধানমন্ত্রী শ্রীনরেন্দ্রমোদী জাতীয় ভোটার দিবস উপলক্ষে জনগণকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “জাতীয় ভোটার দিবসে শুভেচ্ছা। আমাদের নির্বাচনী প্রক্রিয়াকে আরও বেশি প্রাণবন্ত ও অংশগ্রহণমূলক করে তোলার লক্ষ্যে নিরন্তর ও ধারাবাহিক প্রচেষ্টাগ্রহণের জন্য ভারতীয় নির্বাচন কমিশনের প্রতি আমরা কৃতজ্ঞতা জানাই। আমাদের গণতন্ত্রকে মজবুত করতে ভোটদাতাদের সচেতনতা ও আরও অধিক সংখ্যায় ভোটাধিকার প্রয়োগেরক্ষেত্রে একজোট হয়ে কাজ করতে এই দিনটি আমাদের অনুপ্রাণিত করুক”।
ভারত ও ডেনমার্কের মধ্যে সামুদ্রিক বিষয়সমূহ নিয়ে মউ স্বাক্ষরের সম্মতি জানালো কেন্দ্রীয় মন্ত্রিসভা

সামুদ্রিক বিভিন্ন বিষয় নিয়ে ভারত ও ডেনমার্কের মধ্যে সমঝোতাপত্র বা মউ স্বাক্ষরে সম্মতি জানালো কেন্দ্রীয় মন্ত্রিসভা। নতুন দিল্লিতে বৃহস্পতিবার প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এ সংক্রান্ত প্রস্তাব মঞ্জুর করা হয়। এ বছর জানুয়ারি মাসে ডেনমার্কের খাদ্য পরিষেবামূলক প্রতিষ্ঠান ডব্লিউআইপি-র ভারত সফরের সময় মউটি স্বাক্ষরিত হওয়ার কথা। এই মউ স্বাক্ষরের ফলে দু’দেশের দ্বিপাক্ষিক সহযোগিতার ক্ষেত্রগুলি খতিয়ে দেখতে পারবে ভারত – ডেনমার্ক উভয় দেশই। যেসব ক্ষেত্রে দ্বিপাক্ষিক সহযোগিতামূলক সম্পর্ক গড়ে তোলার কথা ভাবা হচ্ছে তার মধ্যে রয়েছে – Ø ভারত ও ডেনমার্কের মধ্যে সামুদ্রিক ক্ষেত্রে সহযোগিতা এবং বিনিয়োগ বৃদ্ধি। Ø দু’দেশের মধ্যে অভিজ্ঞতা ও প্রকাশনা, তথ্য, পরিসংখ্যান বিনিময় অব্যাহত রাখা, যাতে জাহাজ চলাচল সক্রিয় থাকে এবং একই সঙ্গে জাহাজ নির্মাণ এবং গ্রিন ম্যারিটাইম প্রযুক্তি ক্ষেত্রে সহযোগিতা বাড়ানো যায়। এর পাশাপাশি রয়েছে ইন্ডিয়ান রেজিস্টার অফ শিপিং (আইআরএস) – কে স্বীকৃত সংস্থার মর্যাদা দেওয়ার বিষয়টি। Ø বাণিজ্যিক জাহাজ চলাচল ক্ষেত্রে ধারাবাহিক সহযোগিতা গড়ে তোলা এবং Ø দ্বিপাক্ষিক এবং আন্তর্জাতিক স্তরে পারস্পরিক স্বার্থ সংশ্লিষ্ট সুযোগ-সুবিধায় সহযোগিতা বাড়ানো। …
বিশ্ব জল দিবসে জল সংরক্ষণের গুরুত্ব এবং জল সংরক্ষণেরপ্রতি অঙ্গীকারের কথা পুনরুচ্চারিত হ’ল প্রধানমন্ত্রীর বার্তায়

“বিশ্ব জল দিবস হ’ল জলশক্তির গুরুত্বকে তুলে ধরার একটি বিশেষ উপলক্ষ। একইসঙ্গে এর মধ্য দিয়ে জল সংরক্ষণের প্রতি আমাদের অঙ্গীকারই পুনরুচ্চারিত হয়” – বিশ্বজল দিবস এবং জল সংরক্ষণের গুরুত্ব প্রসঙ্গে এক বার্তায় একথা বলেছেন প্রধানমন্ত্রীশ্রী নরেন্দ্র মোদী। তিনি ঐ বার্তায় আরও বলেছেন যে, “জল সংরক্ষণের মাধ্যমে দেশেরশহর, গ্রাম এবং কঠোর পরিশ্রমী কৃষক সাধারণের প্রভূত কল্যাণ সাধিত হয়”।
প্রধানমন্ত্রী হিউস্টনে শ্রী সিদ্ধি বিনায়ক মন্দিরের উদ্বোধন করলেন ;

প্রধানমন্ত্রী শ্রী নরেন্দ্র মোদী টেক্সাসের হিউস্টনে শ্রী সিদ্ধি বিনায়ক মন্দির এবং গুজরাটি সমাজের ইভেন্ট সেন্টারের শিল্যান্যাস করেছেন। ‘হাউডি মোদী’ কর্মসূচির পর তিনি টেক্সাস ইন্ডিয়ান ফোরাম আয়োজিত ভারতীয় সম্প্রদায়ের এক অভ্যর্থনা অনুষ্ঠানে যোগ দেন। হিউস্টনে প্রধানমন্ত্রী শাশ্বত গান্ধী সংগ্রহালয়ের শিলান্যাস উপলক্ষে ফলকের আবরণ উন্মোচন করেন। উদ্বোধনের পর এক সমাবেশে প্রধানমন্ত্রী ‘হাউডি মোদী’ কর্মসূচি আয়োজনের জন্য তাদের ধন্যবাদ দেন। তিনি বলেন, “ভারত-মার্কিন সম্পর্কের প্রেক্ষিতে আপনারা সকলেই এক গৌরবময় ভবিষ্যতের মঞ্চ তৈরি করে দিয়েছেন। আমি সকলকে ধন্যবাদ জানাই”। শাশ্বত গান্ধী সংগ্রহালয় প্রসঙ্গে প্রধানমন্ত্রী বলেন, এই সংগ্রহালয় হিউস্টনের এক সাংস্কৃতিক মাইলফলক হয়ে উঠবে। “আমি বেশ কিছুটা সময় ধরে এই প্রয়াসের সঙ্গে যুক্ত থেকেছি। এই সংগ্রহালয় যুব সমাজের মধ্যে মহাত্মা গান্ধীর আদর্শগুলিকে জনপ্রিয় করে তুলবে” বলেও প্রধানমন্ত্রী অভিমত প্রকাশ করেন। প্রধানমন্ত্রী হিউস্টনে বসবাসকারী ভারতীয় সম্প্রদায়ের মানুষকে বছরে অন্তত পাঁচবার পর্যটক হিসেবে ভারত ভ্রমণের জন্য পাঁচটি পরিবারকে উৎসাহিত করার আহ্বান জানান। আমেরিকায় বসবাসকারি ভারতীয়দের মাতৃভাষার সঙ্গে যোগাযোগ রাখার জন্যও প্রধানমন্ত্রী তাদের প্রতি আবেদন জানান।
কমনওয়েলথ ক্রীড়া প্রতিযোগিতায় রেস ওয়াকিং-এ রৌপ্য পদক জয়ী প্রিয়াঙ্কা গোস্বামীকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় রেস ওয়াকিং-এ রৌপ্য পদক জয়ী প্রিয়াঙ্কা গোস্বামীকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “রেস ওয়াকিং-এ আমাদের জাতীয় চ্যাম্পিয়ন প্রিয়াঙ্কা গোস্বামী কমনওয়েলথ গেমস্‌-এ রৌপ্য জয়লাভ করায় তাঁকে অভিনন্দন। তাঁর পদক প্রাপ্তি ভারতের বহু তরুণ-তরুণীকে এই খেলার প্রতি আকৃষ্ট করবে। আগামী দিনে তিনি সাফল্যের নতুন উচ্চতায় পৌঁছান – এই কামনাই করি। #Cheer4India”।
ডব্লিউআইপিও-র বিশ্ব উদ্ভাবনী সূচকে ভারত ৪০তম স্থানে উত্তীর্ণ হওয়ায় প্রধানমন্ত্রী আমাদের উদ্ভাবকদের নিয়ে গর্বিত

নয়াদিল্লি, ২৯ সেপ্টেম্বর, ২০২২ বিশ্ব মেধাস্বত্ত্ব সংস্থা (ডব্লিউআইপিও)-র বিশ্ব উদ্ভাবনী সূচকে ভারত ৪০তম স্থানে উত্তীর্ণ হওয়ায় প্রধানমন্ত্রী শ্রী নরেন্দ্র মোদী ভারতীয় উদ্ভাবকদের নিয়ে গর্ব প্রকাশ করেছেন। কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েলের একটি ট্যুইটকে উল্লেখ করে প্রধানমন্ত্রী এক ট্যুইট বার্তায় বলেছেন – “ভারত জুড়ে উদ্ভাবন এক অনুরণন তৈরি করেছে। আমাদের উদ্ভাবকদের নিয়ে গর্বিত। আমরা দীর্ঘ পথ পেরিয়ে এসেছি এবং নতুন উচ্চতায় পৌঁছতে চাই।”
ভারত ও পেরুর মধ্যে সাক্ষরিত চুক্তিতে মন্ত্রীসভার অনুমোদন

ভারত ও পেরুর মধ্যে গত মে মাসে লিমাতে সাক্ষরিত চুক্তিটি কেন্দ্রীয় মন্ত্রীসভা অনুমোদন করেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার (১৩ জুন) কেন্দ্রীয় মন্ত্রীসভার বৈঠকে এই সিদ্ধান্ত হয়। পারস্পরিক স্বার্থে নতুন ও পুনর্নবীকরনযোগ্য ক্ষেত্রে প্রযুক্তিগত দ্বিপাক্ষিক সহযোগিতায় উৎসাহদান ও তার প্রসারে লক্ষ্যে সহযোগিতামূলক প্রাতিষ্ঠানিক সম্পর্ক গড়ে তোলাই এই চুক্তির মূল উদ্দেশ্য। চুক্তির বিষয়গুলি রূপায়নের জন্য কর্মপরিকল্পনা তৈরি করতে একটি যৌথ কমিটি গঠনের কথাও এতে রয়েছে। /
স্ক্র্যামজেট রকেট ইঞ্জিনের সফল পরীক্ষা  :  ইসরোর বিজ্ঞানীদের অভিনন্দন প্রধানমন্ত্রীর

স্ক্র্যামজেট রকেট ইঞ্জিনের সফল পরীক্ষার জন্য ভারতীয় মহাকাশ গবেষণা সংস্থার (ইসরো) বিজ্ঞানীদের অভিনন্দিত করলেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় তিনি বলেছেন : “স্ক্র্যামজেট রকেট ইঞ্জিনের সফল পরীক্ষা আমাদের বিজ্ঞানীদের কঠোর শ্রম ও উৎকর্ষেরই সাক্ষ্য বহনকরে। ইসরোকে অভিনন্দন। আমাদেরমহাকাশ কর্মসূচি ও বিজ্ঞানীরা ভারতকে বিশেষভাবে গর্বিত করে তুলেছে – এই বিষয়টিআমরা লক্ষ্য করেছি বিভিন্ন সময়ে । ” /…
হিমাচল প্রদেশের রাজ্য প্রতিষ্ঠা দিবসে অভিনন্দন বার্তাপ্রধানমন্ত্রীর

হিমাচল প্রদেশের রাজ্য প্রতিষ্ঠা দিবসে রাজ্যবাসীকে অভিনন্দন জানিয়েছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “হিমাচল প্রদেশের প্রতিষ্ঠা দিবস উপলক্ষে রাজ্যবাসীকে জানাই অনেক অনেক শুভকামনা! আমি এই রাজ্যের সার্বিক বিকাশ ও অগ্রগতি কামনা করি”।
ভারতের মধ্যস্থতায় রাষ্ট্রসঙ্ঘের ঘোষণাপত্র অনুযায়ী আন্তর্জাতিক মীমাংসা চুক্তি স্বাক্ষরের প্রস্তাবে কেন্দ্রীয় মন্ত্রিসভার অনুমোদন

ধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আন্তর্জাতিক মীমাংসা চুক্তির ওপর রাষ্ট্রসঙ্ঘের কনভেনশনে ৭ই আগস্ট ভারতের স্বাক্ষর করার বিষয়টি অনুমোদন করেছে। ভারত সিঙ্গাপুরে অথবা রাষ্ট্রসঙ্ঘের সদর দপ্তরে এই চুক্তিতে স্বাক্ষর করবে। এই কনভেনশনে স্বাক্ষর করার ফলে বিনিয়োগকারীদের আস্থা বৃদ্ধি হবে। বিকল্প নিষ্পত্তি সমাধানের লক্ষ্যে ভারতের আন্তর্জাতিক নিয়ম-নীতি মেনে চলার বিষয়ে বিদেশি বিনিয়োগকারীরা আশ্বস্ত হবেন। সরকার নতুন দিল্লিতে একটি আন্তর্জাতিক মধ্যস্থতা কেন্দ্র (এনডিআইএসি) গড়ে তুলবে। এর জন্য ২০১৫ সালের বাণিজ্যিক আদালত আইন এবং ১৯৯৬ সালের আর্বিট্রেশন অ্যান্ড কনসিলিয়েশন আইন সংশোধন করা হবে। এই উদ্যোগগুলির ফলে বাণিজ্য সংক্রান্ত অভ্যন্তরীণ এবং আন্তর্জাতিক বিভিন্ন বিবাদের নিষ্পত্তি আন্তর্জাতিক নিয়ম অনুযায়ী হবে। রাষ্ট্রসঙ্ঘের সাধারণ পরিষদ ২০১৮ সালের ২০শে ডিসেম্বর আন্তর্জাতিক মীমাংসা চুক্তির জন্য কনভেনশনের প্রস্তাব করেছিল। পরিষদের সেদিনের গৃহীত সিদ্ধান্ত অনুযায়ী সিঙ্গাপুরে ৭ই আগস্ট স্বাক্ষরকারী দেশগুলি সিঙ্গাপুরে একটি অনুষ্ঠানের মধ্য দিয়ে এই কনভেনশনে সামিল হবে। এ কারণে এটি ‘সিঙ্গাপুর কনভেনশন অন মেডিয়েশন’ নামে পরিচিত হবে। এই কনভেনশন অনুযায়ী কোন বিবাদের নিষ্পত্তির ক্ষেত্রে কোন আদালত কাউকে ছাড় নাও দিতে পারে এবং জননীতির মাধ্যমেই তার নিষ্পত্তি হবে। /
কন্যা সন্তান দিবসে বার্তা প্রধানমন্ত্রীর

জাতীয় শিশুকন্যা দিবসে কন্যা সন্তানদের শক্তি, দক্ষতা এবং সাহস ও দৃঢ়তাকেসম্মান জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “কন্যা সন্তানদের শক্তি, দক্ষতা এবং সাহস ও দৃঢ়তাকে আমরা সম্মান জানাই।বিভিন্ন ক্ষেত্রে কন্যা সন্তানদের সাফল্যে আমরা গর্বিত”।
সাইবার নিরাপত্তা ক্ষেত্রে ভারত-মার্কিন সহযোগিতা চুক্তিতে অনুমোদন কেন্দ্রীয় মন্ত্রিসভার

এ বছর ১১ জানুয়ারি নয়াদিল্লিতে স্বাক্ষরিত ইন্ডিয়ান কম্প্যুটার এমার্জেন্সিরেসপন্স টিম (সিইআরটি-ইন) এবং মার্কিন যুক্তরাষ্ট্রের হোম ল্যান্ড সিকিউরিটিডিপার্টমেন্টের মধ্যে সাইবার নিরাপত্তা সম্পর্কিত সহযোগিতা চুক্তির বিষয়টি বুধবারআলোচিত হ’ল কেন্দ্রীয় মন্ত্রিসভার বৈঠকে। এদিনের বৈঠকে ঐ চুক্তির খুঁটিনাটিসম্পর্কে বিশদভাবে অবহিত করা হয় প্রধানমন্ত্রী শ্রী নরেন্দ্র মোদীকে। সংশ্লিষ্টচুক্তির আওতায় সাইবার নিরাপত্তা ক্ষেত্রে পারস্পরিক সহযোগিতাকে আরও নিবিড় করেতোলার কথা বলা হয়েছে। এছাড়াও দু’দেশের আইন ও নিয়মনীতি অনুসরণ করে সাইবার নিরাপত্তাসম্পর্কিত তথ্য বিনিময়ের ওপরও বিশেষ জোর দেওয়া হয়েছে দু’দেশের মধ্যে স্বাক্ষরিত এইসহযোগিতা চুক্তিতে। মন্ত্রিসভার বৈঠকে নেতৃত্ব দেন প্রধানমন্ত্রী শ্রী নরেন্দ্র মোদী স্বয়ং।
ওনাম উপলক্ষে কেরলের মানুষের সঙ্গে একাত্বতা প্রকাশ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী পবিত্র ওনাম উৎসব উপলক্ষে কেরলের মানুষের সঙ্গে একাত্বতা প্রকাশ করেছেন। প্রধানমন্ত্রী বলেছেন, “বিগত কয়েকদিন ধরে কেরলের মানুষ যে প্রতিকূল পরিস্থিতির সম্মুখীন হয়েছেন, তা থেকে বেরিয়ে আসতে এবারের ওনাম উৎসব তাঁদেরকে শক্তি যোগাক। সমগ্র দেশ কেরলের পাশে রয়েছে এবং তাঁদের সমৃদ্ধি ও আনন্দের জন্য প্রার্থনা করছে”।
পর্বতারোহী মাল্লি মস্তান বাবু’কে প্রধানমন্ত্রীর শ্রদ্ধা

নয়াদিল্লি, ০৬ এপ্রিল, ২০১৫ পর্বতারোহী মাল্লি মস্তান বাবু’কে শ্রদ্ধা জানালেন প্রধানমন্ত্রী শ্রী নরেন্দ্র মোদী। এক শোকবার্তায় তিনি বলেছেন, “মাল্লি মস্তান বাবুর সাফল্য গভীর শ্রদ্ধা ও প্রশংসার সঙ্গে স্মরণীয় হয়ে থাকবেন। তাঁর পরিবারের প্রতি আন্তরিক সমবেদনা রইল”।
ভূমিকম্প পরবর্তী কচ্ছ-র উন্নয়নের একটি ভিডিও ভাগ করে নিয়েছেন প্রধানমন্ত্রী

নয়াদিল্লি, ২৮ আগস্ট, ২০২২ প্রধানমন্ত্রী শ্রী নরেন্দ্র মোদী ভূমিকম্প পরবর্তী গুজরাটের কচ্ছ-এর উন্নয়নের একটি ভিডিও ভাগ করে নিয়েছেন। এই এলাকাটি এখন শিল্প, কৃষি, পর্যটন সহ বহু ক্ষেত্রেই উন্নয়নের হাব হয়ে উঠেছে। এই ভিডিওটি মোদী স্টোরি ট্যুইটার হ্যান্ডেলে ট্যুইট করা হয়েছে। এতে বহু মানুষ গুজরাটের তৎকালীন মুখ্যমন্ত্রী শ্রী নরেন্দ্র মোদীর উল্লেখযোগ্য কাজের বিষয়ে আলোচনা করেছেন। জনগণ ভূমিকম্পের পর কচ্ছ-এর পুনর্নিমাণে গুটরাটের তৎকালীন মুখ্যমন্ত্রী যেভাবে নেতৃত্ব দিয়েছেন তার প্রশংসা করেন। প্রধানমন্ত্রী ট্যুইট বার্তায় বলেন : “২০০১ সালে ভূমিকম্পের পর কিছু মানুষ ভেবেছিলেন কচ্ছ ধ্বংস হয়ে গেছে। তারা মনে করেছিলেন কচ্ছ আর কখনই ঘুরে দাঁড়াতে পারবে না। কিন্তু তারা কচ্ছবাসীর উদ্যমকে সঠিকভাবে বুঝতে পারেননি। অল্প কয়েক দিনের মধ্যেই কচ্ছ ফের ঘুরে দাঁড়ায় এবং দ্রুত উন্নয়শীল জেলাগুলির অন্যতম হয়ে ওঠে ।”
কেন্দ্রীয় মন্ত্রিসভা সাফাই কর্মচারীদের জন্য জাতীয় কমিশনের মেয়াদ ৩১.০৩.২০১৯-এর পর থেকে তিন বছরের জন্য বাড়ানোর সিদ্ধান্ত অনুমোদন করল

প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সাফাই কর্মচারীদের জন্য জাতীয় কমিশনের মেয়াদ ৩১শে মার্চ, ২০১৯-এর পর থেকে আরও তিন বছরের জন্য বাড়ানোর প্রস্তাব অনুমোদিত হয়েছে। ১৯৯৩ সালের এই সংক্রান্ত আইন অনুসারে ঐ বছরেই এই কমিশন গঠিত হয়েছিল। পরে, ৩১শে মার্চ, ২০০২ এবং ২৯শে ফেব্রুয়ারি, ২০০৮ সালে দু’বার কমিশনের মেয়াদ বাড়ানো হয়। ২৯শে ফেব্রুয়ারি, ২০০৪-এর পর থেকে এ সংক্রান্ত আইনটির কার্যকারিতার মেয়াদ শেষ হলে একটি সাধারণ সংস্থা হিসাবে কমিশনের কাজের মেয়াদ মাঝে মাঝেই বাড়ানো হয়েছে। সাফাই কর্মচারী ও আবর্জনা পরিষ্কারে নিযুক্ত ব্যক্তিদের কল্যাণ ও উন্নয়নের উদ্দেশ্যেই এই কমিশন গঠন করা হয়। দেশে আবর্জনা পরিষ্কারের সঙ্গে যুক্ত কর্মীর সংখ্যা এ বছরের ৩১শে জানুয়ারি পর্যন্ত পাওয়া হিসাব অনুযায়ী, ১৪,২২৬ বলে জানা গেছে। অন্যদিকে, নীতি আয়োগের তথ্য অনুসারে সামাজিক ন্যায় ও ক্ষমতায়ন মন্ত্রক যে জাতীয় সমীক্ষা চালিয়েছে তাতে, এ বছরের ৩১শে জানুয়ারি পর্যন্ত সাফাই কর্মচারীর সংখ্যা ৩১,১২৮ বলে জানা গেছে। হাত দিয়ে আবর্জনা পরিষ্কারের কাজ নিষিদ্ধকরণ এবং পুনর্বাসন আইন অনুসারে কাজের অগ্রগতি তদারক করার জন্য সাফাই কর্মচারীদের জাতীয় কমিশনকে দায়িত্ব দেওয়া হবে। এছাড়া, আইনটি লঙ্ঘিত হলে শাস্তির সুপারিশ এবং যথাযথভাবে আইন রূপায়ণ বিষয়ে কেন্দ্র এবং রাজ্য সরকারগুলিকে কমিশন উপদেশ দিয়ে থাকে। যদিও সাফাই কর্মচারীদের উন্নয়নের লক্ষ্যে সরকার অনেক ধরণের ব্যবস্থা ও পদক্ষেপ গ্রহণ করেছে, তা সত্ত্বেও আর্থ-সামাজিক অবস্থা এবং শিক্ষাগত দিক থেকে এইসব কর্মচারীদের বঞ্চনা সম্পূর্ণ দূর করা যায়নি। তাই যত দ্রুত সম্ভব দৈহিক শ্রম ও হাত দিয়ে আবর্জনা পরিষ্কারের পুরনো প্রথা সম্পূর্ণভাবে দূর করতে বিষয়টিকে সরকার অগ্রাধিকার দিতে চায়। এই কারণে সরকার সাফাই কর্মচারীদের জন্য জাতীয় কমিশনের কার্যকালের মেয়াদ বৃদ্ধির সিদ্ধান্ত নিয়েছে। /….
জাতির উদ্দেশে মাননীয় প্রধানমন্ত্রী নরেন্দ্র মোদীর ‘মন কি বাত’ (২য়পর্ব) অনুষ্ঠানের বাংলা অনুবাদ

আমার প্রিয় দেশবাসী, নমস্কার! ‘মন কি বাত’-এর জন্য সবসময় আমার তরফ থেকে এবং আপনাদের তরফ থেকে একটা প্রতীক্ষা থাকেই।এইবারওআমি দেখেছি যে প্রচুর সংখ্যক চিঠি, কমেন্টস, ফোনকল এসেছে, যার মধ্যে অনেক অনেক গল্প পেয়েছি, পরামর্শ পেয়েছি, পেয়েছি অনুপ্রেরণা।প্রত্যেকের মধ্যে অনেক কিছু করে দেখানোর, অনেক কিছু বলার অদম্য স্পৃহা অনুভব করেছি এবং সেই সবের মধ্যে প্রচুর কিছু আছে যেটাকে আমি একত্রিত করতে চাই, কিন্তু সময়সীমা বাঁধা থাকায় তা করতে পারছিনা।আমার মনে হচ্ছে যে আপনারা যেন আমার পরীক্ষা নিচ্ছেন।এতদ্‌সত্বেও, আপনাদেরই কথাকে, ‘মন কি বাত’-এর শৃঙ্খলায় গেঁথে, আবার একবার আপনাদের সঙ্গেই ভাগ করে নিতে চাই। আপনাদের নিশ্চই স্মরণে আছে যে গতবার আমি প্রেমচাঁদজির গল্পের একটি বইয়ের কথা আলোচনা করেছিলাম এবং আমরা সিদ্ধান্ত নিয়েছিলাম যে, কেউ যদি কোনো বই পড়েন তাহলে সেই বই সম্পর্কে কিছু কথা NarendraModiApp-এর মাধ্যমে সবার সঙ্গে ভাগ করে নেবেন।আমি দেখেছি যে প্রচুর সংখ্যক লোক, বিবিধ প্রকারের বই সম্পর্কে তথ্য সেখানে ভাগ করেছেন।আমার ভালো লাগলো দেখে যে লোকে বিজ্ঞান, প্রযুক্তি, নতুন উদ্ভাবন, ইতিহাস, সংস্কৃতি, বাণিজ্য, আত্মজীবনীর মতো বেশ কিছু বিষয়েলেখা বই নিয়ে আলোচনা করেছেন।কিছু লোক তো আমাকে এই পরামর্শও দিয়েছেন যে আমি আরও কিছু বই নিয়ে কথা বলি।ঠিক আছে, আমি নিশ্চয়ই আরও কিছু বই নিয়ে আপনাদের সঙ্গে কথা বলবো।কিন্তু একটি কথা আমাকে স্বীকার করতেই হবে যে এখন আমি খুব বেশি বই পড়ার সময় পাইনা।অবশ্য এই গোটা প্রক্রিয়ায় আমার একটা লাভও হয়েছে।আপনারা যে সব বইয়ের কথা উল্লেখ করে লিখে পাঠিয়েছেন সেই সব বই সম্পর্কে জানার একটা সুযোগ আমি পাচ্ছি।কিন্তু আমার মনে হয় যে বিগত এক মাসের এই অভিজ্ঞতাকে আমাদের এগিয়ে নিয়ে যাওয়া উচিত।চলুন না আমরা NarendraModiApp-এ পাকাপাকিভাবে, একটা বুক’স কর্নার তৈরিকরি।যখনই কেউ নতুন কোনো বই পড়বেন সেই বিষয়ে সেখানে লিখবেন, আলোচনা করবেন এবং আপনারা এই বুক’স কর্নারের একটা ভালো নামও বাতলে দেবেন।আমি চাই এই বুক’স কর্নার, পাঠক এবং লেখকদের জন্য একটা সক্রিয় মঞ্চ হয়ে উঠুক।আপনারা পড়তে থাকুন, লিখতে থাকুন এবং ‘মন কি বাত’-এর সমস্ত শ্রোতাদের সঙ্গে সেগুলো ভাগ করতে থাকুন। বন্ধুগণ, আমার মনে হচ্ছে যে ‘মন কি বাত’-এ, ‘জল সংরক্ষণ’ — এই বিষয়টিকে আগে আমি ছুঁয়ে গেছিলাম, কিন্তু আজ হয়তো অনুভব করছি যে আমার বলার আগেই এই জল সংরক্ষণ বিষয়টি আপনাদের হৃদয়কে ছুঁয়ে যাওয়ার মতোই বিষয় ছিল, সাধারণ মানুষের পছন্দেরবিষয় ছিল।আমি অনুভব করছি যে সম্প্রতি এই জলের বিষয়টি আপামর দেশবাসীর মনকে নাড়া দিয়েছে।জল সংরক্ষণ নিয়ে দেশব্যাপী অনেক কার্যকর প্রচেষ্টা চলছে।মানুষ নানারকম প্রথাগতপদ্ধতি সম্পর্কে তথ্য ভাগ করে নিচ্ছেন।Mediaজল সংরক্ষণের উপর বেশ কিছু উদ্ভাবনী প্রচার শুরু করেছে।সরকার হোক কিংবা